CELEX: 62006TA0050(01)
Language: da
Date: 2012-03-21 00:00:00
Title: Forenede sager T-50/06 RENV, T-56/06 RENV, T-60/06 RENV, T-62/06 RENV og T-69/06 RENV: Rettens dom af 21. marts 2012 — Irland m.fl. mod Kommissionen (Statsstøtte — direktiv 92/81/EØF — punktafgifter på mineralolier — mineralolie anvendt som brændstof til produktion af aluminiumoxid — punktafgiftsfritagelse — en fritagelses overensstemmelse med en tilladelse fra Rådet i henhold til artikel 8, stk. 4, i direktiv 92/81 — formodning om, at EU-retsakter er lovlige — retssikkerhed — god forvaltningsskik)

5.5.2012   
            
            
               DA
            
            
               Den Europæiske Unions Tidende
            
            
               C 133/21
            
         Rettens dom af 21. marts 2012 — Irland m.fl. mod Kommissionen
   (Forenede sager T-50/06 RENV, T-56/06 RENV, T-60/06 RENV, T-62/06 RENV og T-69/06 RENV) (1)
   
   (Statsstøtte - direktiv 92/81/EØF - punktafgifter på mineralolier - mineralolie anvendt som brændstof til produktion af aluminiumoxid - punktafgiftsfritagelse - en fritagelses overensstemmelse med en tilladelse fra Rådet i henhold til artikel 8, stk. 4, i direktiv 92/81 - formodning om, at EU-retsakter er lovlige - retssikkerhed - god forvaltningsskik)
   2012/C 133/39
   Processprog: engelsk, frank og italiensk
   
      Parter
   
   
      Sagsøgere: Irland (først ved D. O’Hagan, derefter ved E. Creedon, som befuldmægtiget, bistået af barrister P. McGarry) (sag T-50/06 RENV), Den Franske Republik (ved G. de Bergues og J. Gstalter, som befuldmægtigede) (sag T-56/06 RENV), Den Italienske Republik (ved avvocati dello Stato G. Aiello, G. De Bellis og S. Fiorentino) (sag T-60/06 RENV), Eurallumina SpA (Portoscuso, Italien) (ved solicitors R. Denton og L. Martin Alegi) (sag T-62/06 RENV) og Aughinish Alumina Ltd (Askeaton, Irland) (ved solicitors J. Handoll og C. Waterson) (sag T-69/06 RENV)
   
      Sagsøgt: Europa-Kommissionen (ved V. Di Bucci, N. Khan, D. Grespan og K. Walkerová, som befuldmægtigede)
   
      Sagens genstand
   
   Påstand om annullation af Kommissionens beslutning 2006/232/EF af 7. december 2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført (EUT 2006 L 119, s. 12).
   
      Konklusion
   
   
               1)
            
            
               Kommissionens beslutning 2006/232/EF af 7. december 2005 om den punktafgiftsfritagelse for mineralolie anvendt som brændstof til produktion af aluminiumoxid i Gardanne, i Shannon-regionen og på Sardinien, som henholdsvis Frankrig, Irland og Italien har indført, annulleres for så vidt som det ved beslutningen fastslås eller forudsættes, at de fritagelser fra punktafgift, som Den Franske Republik, Irland og Den Italienske Republik har ydet for mineralolie anvendt som brændstof til produktion af aluminiumoxid indtil 31. december 2003, udgør statsstøtte som omhandlet i artikel 87, stk. 1 EF, og for så vidt som Den Franske Republik, Irland og Den Italienske Republik ved beslutningen pålægges at træffe de nødvendige foranstaltninger for at tilbagesøge den nævnte punktafgiftsfritagelse hos støttemodtagerne, for så vidt støttemodtagerne ikke betalte en afgift på mindst 13,01 EUR pr. 1 000 kg svær brændselsolie.
            
         
               2)
            
            
               Europa-Kommissionen bærer sine egne omkostninger og betaler de omkostninger, der er afholdt af Irland i sag T-50/06 RENV, af Den Franske Republik i sag T-56/06 RENV, af Den Italienske Republik i sag T-60/06 RENV, af Eurallumina SpA i sag T-62/06 RENV og af Aughinish Alumina Ltd i sag T-69/06 RENV, herunder omkostningerne i sag T-69/06 R vedrørende foreløbige forholdsregler.
            
         
      (1)  EUT C 86 af 8.4.2006.